Document ID: /roh_data/filtered/fineweb-2-filterrobots_roh.jsonl.gz/60053

Fin ussa vegni tenor il studi nizzegià be in 10avel dal potenzial fotovoltaic. Tenor ils scienziads pudessan ins però installar panels solars sin 55% dals tetgs en Svizra. La capacitad dals implants ch'existan gia, pudess uschia vegnir augmentada per il 10-dubel.
Sche la Svizra vul vegnir davent da l'energia fossila gioga la fotovoltaica però ina rolla centrala. E quella han ils scienziads ussa pudì calcular uschè bain sco anc ma - hai num en la gasetta dal fatg «Applied Energy». Per pudair far diever da questas calculaziuns vulan ils scienziads sviluppar ina plattafurma, cun la quala mintga chantun e mintga vischnanca po visualisar ses potenzial da fotovoltaica.
RTR novitads 12:00